En marxa la Fàbrica Integral d’Arts
24 de juliol 2019

Comença el termini d'inscripció de l’oferta formativa des de la regidoria de Joventut i Infància de l'Ajuntament de Sagunt per al curs 2019-2020 que es podrà realitzar fins al 4 d'octubre de 2019. Totes estes activitats estan englobades en el programa Fàbrica Integral d’Arts en les quals podem trobar Rock Escola, Aula Jove Teatre, Escola Jove Cinema, Escola d’Arts Urbanes i Factoria Robot.

  

L'Ajuntament ha establit el Casal Jove del Port de Sagunt i el Centre Cultural Mario Monreal a Sagunt com a punts d'informació. Les inscripcions es poden dur a terme en format online mitjançant la seu electrònica de l'Ajuntament o personalment en el SAIC.

  

Rock Escola és un projecte de música que conforma un total de 9 cursos enfocats a dos edats diferents agrupats en, cursos per a jóvens, entre 12 i 30 anys, i Rock Kids, entre 6 i 11 anys, en els quals la guitarra elèctrica, la percussió i bateria, el piano i la veu són els punts més importants que passen a escena en un curs ple de ritme.

  

Aula Jove Teatre és un curs per a jóvens de teatre que desitgen conéixer i aprendre noves tècniques narratives i expressives i aprofundir més en l'escenificació de diferents temàtiques. 

  

Escola Jove Cinema és un projecte per a conéixer a fons el cinema des dels més xicotets en diferents tallers enfocats als més joves de 6 a 11 anys i 12 a 17 anys en diferents espais anomenats Cinema Kids, Cursos Monogràfics i Cursos per a jóvens en els quals coneixeran els seus primers trucs i aspectes més tècnics per als més cinèfils.

  

Escola d’Arts Urbanes és un pla per a acostar als més jóvens al punt més artístic i dinàmic de tots els projectes proposats, acostant-te al Grafiti, Ball Urbà i Còmic en diversos grups per als més jóvens de 7 a 11 anys i 12 a 20 anys.

  

Factoria Robot és un nou projecte que entra en l'oferta formativa des de la regidoria de Joventut i Infància on coneixeran en dos espais diferents, els jóvens de 12 a 16 anys i els més xicotets de 6 a 8 anys i de 9 a 12 anys tots els secrets del món robòtic que comença a donar els seus primers passos.

  

Estos són els cursos que oferix la regidoria Joventut i Infància de l'Ajuntament de Sagunt de cara al curs 2019-2020 en els quals esperen repetir èxits i atraure amb la seua oferta formativa als participants que van provar algunes d'estes activitats en els cursos d'estiu. ![](/media/fc5ltpa5/51_c_cartel-fabrica-integral-darts.jpg)

*   [](http://www.facebook.com/sharer.php?u=https://aytosagunto.es/va/actualitat/en-marxa-la-fabrica-integral-d-arts/ "Facebook")
*   [](http://twitter.com/share?url=https://aytosagunto.es/va/actualitat/en-marxa-la-fabrica-integral-d-arts/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/en-marxa-la-fabrica-integral-d-arts/ "Linked In")
*   [](mailto:?body=https://aytosagunto.es/va/actualitat/en-marxa-la-fabrica-integral-d-arts/)